Калифорния

Калифорния, англ. California, выгваряня (файл) — еден зо штатох США, положеных на западѣ США. Калифорния вошла до США яко 31. штат 9. септембра 1850. Главный город Сакраменто. Найвекшый штат подля числа обывательства и третий найвекшый подля плохы, простертый на около 1300 км вздовж берега океана и на 400 км в глубину континента. География Калифорния межуе з америцкым штатом Орегон на сѣверѣ, штатами Невада и Аризона на выходѣ, Мексиком на югу и Тихым океаном на западѣ. Калифорния — краина огромлюючых климатичных контрастох: од слотавого сѣверного берега океана (4300 мм рочны выпады) до выпаленой пустыни Колорадо на югу, од подобного на Середоморя централного и южного берега до вулканичного плато на крайном сѣверо-выходѣ. Обывательство Автохтоны Калифорнии, Индиане, в року 1880 зоставали лем в числѣ около 15 тысяч, лем десятина од их доколумбовой популации. Але од XX. стороча охранна политика и приселѣня з иншых штатох привели ку тому, же в зачатку XXI. стороча Калифорния стала ся штатом з найвекшов индиансков популациов, звекша урбанизованов. Економика Калифорния — економично найсилнѣйшый штат США и поступать ся лем дакотрым промыслово розвитым державам свѣта. В року 1965 Калифорния вытѣснила Ню Йорк як найвекшый експортер промысловых товарох. Од конця 1970-х Калифорния стала ся свѣтовым лидром выробы компютерох и електроникы. Калифорния зоставать ведучов в аерокосмичном промыслѣ (хоть од 1990-х видко упадок), в кино- и телеиндустрии, а тыж в земледѣлствѣ и винарствѣ. Интересны факты И найвысша, и найнизша точкы в 48 штатох монолитной територии США меджи Канадов и Мексиком суть в штатѣ Калифорния: Mount Whitney (4418 м) Долина Смерти (Death Valley, -86 м) Жерела и одказы McNamee, Gregory Lewis and Morgan, Neil (9 Mar. 2022). California. Encyclopædia Britannica. https://www.britannica.com/place/California-state. [перевірено 2022-08-04]. англ. Референции